ᱢᱟᱨᱤᱥᱠᱟ ᱯᱳᱠᱷᱟᱨᱮᱞ

ᱢᱟᱨᱤᱥᱠᱟ ᱯᱳᱠᱷᱟᱨᱮᱞ ᱫᱚ ᱢᱤᱫ ᱢᱚᱰᱮᱞ ᱟᱨ ᱟᱨᱴᱤᱥᱴ ᱠᱟᱱᱟᱭ᱾ ᱟᱡᱟᱜ ᱜᱷᱟᱨᱚᱸᱡᱽ ᱫᱚ ᱩᱱᱤ ᱢᱤᱫ ᱦᱤᱵᱽᱨᱩ ᱧᱩᱛᱩᱢ 'ᱢᱟᱨᱤᱥᱠᱟ' ᱠᱚ ᱮᱢᱟᱫᱮᱭᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱢᱟᱨᱢᱮᱭᱰ ᱟᱨᱵᱟᱝ ᱫᱚᱨᱭᱟ ᱨᱤᱱᱤᱡ ᱫᱮᱵᱤ ᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱮᱠᱴᱤᱝ ᱮᱛᱚᱦᱚᱵ ᱫᱚ ᱠᱮ ᱢᱟ ᱛᱤᱢᱨᱳ ᱦᱳᱭᱱᱟ ᱨᱟ (᱒᱐᱑᱖) ᱢᱩᱵᱷᱤ ᱨᱮ ᱟᱠᱟᱥ ᱟᱫᱷᱤᱠᱟᱨᱤ ᱦᱚᱛᱮᱛᱮ ᱰᱤᱨᱮᱠᱴ ᱠᱟᱛᱮ ᱦᱩᱭ ᱞᱮᱱᱟ᱾ ᱟᱡᱟᱜ ᱫᱚᱥᱟᱨ ᱢᱩᱵᱷᱤ ᱪᱟᱯᱟᱞᱤ ᱦᱟᱭᱤᱴ ᱒ ᱦᱚᱸ ᱚᱱᱟ ᱥᱮᱨᱢᱟ ᱜᱮ ᱨᱤᱞᱤᱡᱽ ᱞᱮᱱᱟ ᱡᱟᱦᱟᱸ ᱫᱚ ᱒᱐᱑᱖ ᱨᱮᱱᱟᱜ ᱥᱟᱭᱠᱳᱞᱚᱡᱤᱠᱟᱞ ᱛᱷᱨᱤᱞᱟᱨ ᱱᱮᱯᱟᱞᱤ ᱢᱩᱵᱷᱤ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱫᱤᱯᱮᱱᱫᱨᱚ ᱠᱮ ᱠᱷᱟᱱᱟᱞ ᱦᱚᱛᱮᱛᱮ ᱰᱤᱨᱮᱠᱴ ᱟᱨ ᱟᱨᱡᱩᱱ ᱠᱩᱢᱟᱨ ᱦᱚᱛᱮᱛᱮ ᱯᱨᱚᱰᱭᱩᱥ ᱠᱟᱛᱮ ᱦᱩᱭ ᱞᱮᱱᱟ᱾ ᱱᱚᱣᱟ ᱫᱚ ᱒᱐᱑᱒ ᱯᱷᱤᱞᱢ ᱪᱟᱯᱟᱞᱤ ᱦᱟᱭᱤᱴ ᱨᱮᱱᱟᱜ ᱥᱤᱠᱣᱮᱞ ᱠᱟᱱᱟ᱾

ᱠᱮᱨᱤᱭᱚᱨ
ᱱᱮᱯᱟᱞᱤ ᱢᱩᱵᱷᱤ ᱨᱮ ᱧᱮᱞᱚᱜ ᱢᱟᱲᱟᱝ, ᱯᱳᱠᱷᱟᱨᱮᱞ ᱫᱚ ᱢᱤᱫ ᱦᱤᱱᱫᱤ ᱰᱨᱟᱢᱟ ᱢᱩᱵᱷᱤ ᱭᱟᱨᱟ ᱨᱮ ᱦᱚᱸ ᱯᱷᱤᱪᱟᱨ ᱞᱮᱱᱟ᱾ ᱴᱤᱜᱽᱢᱟᱱᱥᱩ ᱫᱷᱩᱞᱤᱭᱟ ᱦᱚᱛᱮᱛᱮ ᱰᱤᱨᱮᱠᱴ ᱟᱠᱟᱱ ᱱᱚᱣᱟ ᱢᱩᱵᱷᱤ ᱫᱚ ᱳᱞᱤᱵᱷᱚᱨ ᱢᱟᱨᱪᱟᱞ ᱦᱚᱛᱮᱛᱮ 'ᱮ ᱜᱟᱝ ᱥᱴᱳᱨᱤ' ᱨᱮ ᱵᱮᱥ ᱟᱠᱟᱱᱟ ᱟᱨ ᱱᱚᱣᱟ ᱨᱮ ᱵᱤᱫᱭᱩᱛ ᱡᱟᱢᱣᱟᱞ ᱟᱨ ᱥᱨᱩᱛᱤ ᱦᱟᱥᱟᱱ ᱫᱚ ᱞᱤᱰᱤᱝ ᱨᱳᱞ ᱨᱮ ᱢᱮᱱᱟᱜ ᱠᱤᱱᱟ᱾ ᱩᱱᱤ ᱫᱚ ᱟᱡᱟᱜ ᱮᱠᱴᱤᱝ ᱮᱛᱚᱦᱚᱵ ᱫᱚ ᱠᱮ ᱢᱟ ᱛᱤᱢᱨᱳ ᱦᱳᱭᱱᱟ ᱨᱟ (᱒᱐᱑᱖) ᱢᱩᱵᱷᱤ ᱨᱮ ᱟᱨᱭᱟᱱ ᱟᱫᱷᱤᱠᱟᱨᱤ ᱥᱟᱶ ᱦᱩᱭ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱪᱟᱯᱟᱞᱤ ᱦᱟᱭᱤᱴ ᱒ (᱒᱐᱑᱖), ᱞᱟᱢᱯᱷᱩ (᱒᱐᱑᱘), ᱯᱟᱱᱰᱤᱛ ᱵᱟᱡᱮᱠᱳ ᱞᱚᱣᱨᱤ (᱒᱐᱑᱘), ᱥᱟᱞᱤ ᱠᱟᱥᱠᱳ ᱵᱷᱮᱱᱟᱠᱳ (᱒᱐᱑᱘) ᱟᱨ ᱢᱤᱥᱴᱟᱨ ᱵᱷᱟᱨᱡᱤᱱ (᱒᱐᱑᱘) ᱨᱮ ᱠᱤᱱ ᱠᱟᱹᱢᱤ ᱟᱠᱟᱫᱟ᱾ ᱢᱤᱥᱴᱟᱨ ᱵᱷᱟᱨᱡᱤᱱ (᱒᱐᱑᱘) ᱢᱩᱵᱷᱤ ᱨᱮ ᱮᱥᱠᱳᱨᱴ ᱞᱮᱠᱟᱛᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱯᱳᱠᱷᱟᱨᱮᱞ ᱮ ᱞᱟᱹᱭ ᱠᱮᱫᱟ ᱡᱮ ᱩᱱᱤ ᱠᱮᱢᱨᱟ ᱯᱷᱮᱥ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱨᱤᱥᱟᱨᱪ ᱮ ᱠᱚᱨᱟᱣ ᱦᱩᱭ ᱟᱫᱮᱭᱟ᱾

᱒᱐᱑᱕ ᱨᱮ, ᱯᱳᱠᱷᱟᱨᱮᱞ ᱫᱚ ᱥᱣᱟᱨᱩᱯ ᱨᱟᱡᱽ ᱟᱪᱟᱨᱭᱟ ᱟᱜ ᱟᱟᱡᱟ ᱢᱟᱱ ᱢᱟ ᱛᱤᱢᱨᱳ ᱨᱮ ᱦᱮᱡ ᱞᱮᱱᱟ᱾ ᱩᱱ ᱛᱟᱭᱚᱢ ᱠᱷᱚᱱ ᱩᱱᱤ ᱫᱚ ᱒᱐᱑᱙ ᱨᱮᱱᱟᱜ ᱛᱟᱞᱟ ᱫᱷᱟᱹᱵᱤᱡ ᱟᱹᱰᱤ ᱜᱟᱱ ᱱᱮᱯᱟᱞᱤ ᱢᱤᱭᱩᱡᱤᱠ ᱵᱷᱤᱰᱤᱭᱳ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱭᱩᱴᱩᱵᱽ ᱨᱮ ᱩᱱᱤᱭᱟᱜ ᱟᱹᱰᱤ ᱡᱟᱹᱥᱛᱤ ᱧᱮᱞ ᱟᱠᱟᱱ ᱢᱤᱭᱩᱡᱤᱠ ᱵᱷᱤᱰᱤᱭᱳ ᱨᱮ ᱥᱤᱨᱯᱷᱩᱞ ᱟᱨ ᱥᱟᱞᱠᱳ ᱯᱟᱛ ᱥᱮᱞᱮᱫ ᱢᱮᱱᱟᱜᱼᱟ᱾ ᱵᱤᱥᱱᱩ ᱢᱟᱡᱷᱤ ᱟᱜ ᱥᱟᱞᱠᱳ ᱯᱟᱛ ᱫᱚ ᱩᱱᱤ ᱧᱩᱛᱩᱢ ᱮ ᱟᱹᱜᱩ ᱟᱫᱮᱭᱟ ᱟᱨ ᱩᱱᱤ ᱫᱚ ᱧᱮᱞᱮᱞᱤᱭᱟ ᱠᱚᱣᱟᱜ ᱡᱚᱛᱚ ᱜᱩᱴ ᱩᱢᱮᱨ ᱠᱷᱚᱱ ᱵᱟᱰᱟᱭ ᱧᱟᱢ ᱮᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ